作者:湯舜民
標題:梁州・橫斗柄珠星燦燦，界勾陳銀漢澄澄。恰行到梧桐金井潛身兒聽。晃
內容:綠窗十分月色，隔幽花一片琴聲。明出落求鸞覓鳳，暗包藏弄燕調鶯。一字字冰雪之清，一句句雲雨之情。賣弄他窮書生酸溜溜調美才高，迤逗的俊女流急穰穰宵奔夜行，辱末煞老丈人羞答答戶閉門扃。那生，可稱。一崢嶸便到文園令，富貴乃天命。長門賦黃金價不輕，可知道顯姓揚名。